RESOLUCIÓN do 21 de xullo de 2006 pola que se convoca concurso público de méritos para a selección de profesorado bolseiro de lingua, literatura e cultura galegas para as seguintes universidades: Complutense de Madrid, Barcelona -Central- e País Vasco (España); Padua (Italia); Trier (Alemaña); Sorbonne Nouvelle París III (Francia); Birmingham, Bangor e Stirling (Reino Unido) e Federal da Bahía (Brasil).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/07/2006

A Xunta de Galicia, a través do artigo 7 apartado e) do Decreto 44/2006, do 2 de marzo (DOG nº 53, do 16 de marzo), de estrutura orgánica dos órganos superiores dependentes da Presidencia da Xunta de Galicia, atribúelle á Secretaría Xeral de Política Lingüística, como órgano superior da Administración autonómica en materia de promoción e ensino da lingua galega, a tarefa e a competencia de apoiar e coordinar o coñecemento e o uso do galego fóra do territorio lingüístico galego.
Neste sentido, e a través de convenios de colaboración subscritos con universidades de fóra de Galicia interesadas en incluír nos seus plans de estudo o ensino da lingua, a literatura e a cultura galegas, créanse os centros de estudos galegos como órganos de referencia nestas universidades, a través dos que se canalizan as actividades promotoras da nosa lingua, no só neste ámbito académico senón tamén na súa área de influencia.
A maioría dos centros de estudos galegos refórzanse coa presenza dun profesor/a bolseiro sobre o que recae a responsabilidade da docencia, da investigación e da promoción da lingua, a literatura e a cultura galegas. Os importes das bolsas establécense expresamente nos convenios de colaboración, imputándose o gasto ás aplicacións orzamentarias 04.60.353E.741.0 e 04.60.353E.790.0, cando as entidades pagadoras sexan as universidades de destino, ou 04.60.353E.780.2, cando o sexa a Secretaría Xeral de Política Lingüística.
Non obstante, as universidades de destino carecen de persoal cualificado para levar a cabo estas actividades e, polo tanto, faise preciso convocar un concurso público de méritos para seleccionar profesores/as bolseiros que completen a súa formación nestas institucións de ensino superior.
En consecuencia, de acordo co establecido na disposición adicional letra c) do Decreto 44/2006, do 2 de marzo, e logo de informe da Comisión de Seguimento e Impulso do Plan Xeral de Normalización
da Lingua Galega, tal e como se establece no artigo 2 alínea f) do Decreto 58/2006, do 30 de marzo,
DISPOÑO:
Artigo 1º.-Obxecto.
Convócase concurso público de méritos para seleccionar profesores/as bolseiros de lingua, literatura e cultura galegas para as seguintes universidades:
-España: Complutense de Madrid, Barcelona (Central) e País Vasco.
-Italia: Padua.
-Alemaña: Trier.
-Francia: Sorbonne Nouvelle París III.
-Reino Unido: Birmingham, Bangor e Stirling.
-Brasil: Federal da Bahía.
Artigo 2º.-Requisitos.
1. Poderán participar neste concurso as persoas que cumpran os seguintes requisitos:
-Estar en posesión da nacionalidade española ou de calquera dos países membros da Unión Europea.
-Ser licenciado en filoloxía galega; en filoloxía hispánica, na subsección de galego-portugués ou en filoloxía románica, sempre que a primeira ou segunda lingua románica elixida fose o galego.
-Non padecer enfermidade ou limitacións físicas ou psíquicas que sexan incompatibles co desenvolvemento das funcións propias do profesor/a bolseiro.
2. Quedan excluídas aquelas persoas que, reunindo estes requisitos, estean a exercer ou exerceran como profesores bolseiros de lingua, literatura e cultura galegas e que obtiveron a súa praza en convocatorias públicas anteriores.
Artigo 3º.-Duración.
1. As persoas seleccionadas serán nomeadas para unha primeira estadía que abranguerá o curso académico 2006/2007, en Europa, e 2007, en Brasil. Este período inicial poderase ir renovando sucesivamente por cursos académicos, ata completar unha estadía máxima total de tres cursos, sempre que esta circunstancia non contraveña a normativa propia da universidade de destino. Para o computo do período máximo de permanencia como profesor/a bolseiro non se terán en conta os nomeamentos provisionais derivados de substitucións.
2. Mediante resolución da Secretaría Xeral de Política Lingüística, procederase a renovar automaticamente a estadía do profesor/a bolseiro, agás informe negativo previo, debidamente motivado, do responsable do Centro de Estudos Galegos da universidade de destino e/ou da Secretaría Xeral de Política Lingüística.
3. Os nomeamentos faranse efectivos de acordo coas seguintes datas:
-1-10-2006, para as persoas seleccionadas con destino nas seguintes universidades: Complutense de Madrid, Barcelona (Central), País Vasco, Sor
bonne Nouvelle París III, Padua, Trier, Birmingham, Bangor e Stirling.
-1-2-2007, para a persoa seleccionada con destino na seguinte universidade: Federal da Bahía.
Artigo 4º.-Actividade.
1. O profesor/a bolseiro, baixo a dirección do responsable do Centro de Estudos Galegos e en coordinación con este, encargarase de impartir docencia daquelas materias relacionadas coa potenciación da lingua que se concreten no convenio de colaboración que se asine coa correspondente universidade e da programación e organización das actividades de investigación, difusión e promoción da lingua, da literatura e da cultura galegas, non só no ámbito universitario senón tamén na súa área de influencia.
2. A actividade de profesor/a bolseiro de lingua, literatura e cultura galegas é totalmente incompatible co desenvolvemento de funcións similares para outras linguas e co exercicio de calquera outra actividade que supoña menoscabo no cumprimento das súas funcións.
Artigo 5º.-Contía das bolsas.
1. O profesor/a bolseiro percibirá os seus importes compensatorios directamente da Secretaría Xeral de Política Lingüística ou a través da universidade para a que sexa seleccionado. A opción elixida dependerá da normativa aplicable en cada unha das universidades de destino e recollerase no convenio de colaboración que se asine entre as dúas institucións, xunto coa contía que percibirá e a partida orzamentaria correspondente.
2. Para o ano 2006 o importe mensual das bolsas obxecto desta convocatoria é o seguinte:
País
Universidade
Partida
orzamentaria
Importe mensual
España
Complutense de Madrid
04.60.353E.780.2
1.101,92 A
Barcelona (Central)
País Vasco
04.60.353E.741.0
Italia
Padua
04.60.353E.780.2
1.252,08 A
Alemaña
Trier
Francia
Sorbonne Nouvelle París III
Reino Unido
Birmingham
04.60.353E.790.0
Bangor
Stirling
Brasil
Federal da Bahía
04.60.353E.780.2
3. Nestes importes considéranse incluídos todos os conceptos, é dicir, o profesor/a bolseiro fará fronte aos gastos de tipo persoal que poidan derivar da súa estadía; tales como viaxes, desprazamentos urbanos, residencia, requisitos burocráticos, etc.; con cargo á bolsa adxudicada.
4. O bolseiro/a queda obrigado a reintegrar, total ou parcialmente, o importe dos conceptos indebidamente percibidos.
5. O bolseiro/a queda obrigado, así mesmo, a facilitar toda a información que lle sexa requirida pola Secretaría Xeral de Política Lingüística ou por calquera outro órgano fiscalizador das administracións públicas, no exercicio das súas funcións de control.
Artigo 6º.-Solicitudes e documentación.
1. As solicitudes axustaranse ao modelo oficial recollido como anexo I desta resolución e acompañaranse, cando menos, da documentación que a seguir se especifica:
-Fotocopia compulsada do DNI ou documento acreditativo da identidade.
-Fotocopia compulsada do título (ou títulos) de licenciatura, ou da acreditación de telo/s solicitado/s.
-Certificado de estudos orixinal (ou fotocopia compulsada).
-Curriculum vitae e xustificantes de todos os méritos alegados.
-Escrito, asinado pola persoa solicitante, que conteña a explicación dos motivos da solicitude e o proxecto de traballo para cada universidade solicitada.
-Calquera outra que se considere oportuna.
-Declaración xurada de non estar en situación de servizo activo como funcionario, ou ben, en caso de estalo, indicación do corpo de pertenza e compromiso de solicitar o pase á correspondente situación administrativa.
2. Ademais desta documentación, os solicitantes presentarán unha declaración do conxunto de todas as solicitudes de axudas efectuadas ou concedidas, para o mesmo proxecto, ante as administracións públicas competentes ou outros entes públicos. De non ter solicitada ou concedida ningunha, tamén o farán constar.
3. Os interesados poderán solicitar, como máximo, catro prazas, debendo relacionalas no anexo I por orde de preferencia.
4. As persoas interesadas poderán presentar a solicitude no rexistro xeral da Consellería de Presidencia, Administracións Públicas e Xustiza, ou en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 7º.-Prazo de presentación.
1. O prazo de presentación das solicitudes será de trinta días naturais, contados a partir do seguinte ao da publicación desta resolución no Diario Oficial de Galicia.
2. Os defectos nas solicitudes notificaránselles aos interesados para que, nun prazo de dez días, emenden os erros ou xunten os documentos requiridos. Transcorrido o dito prazo sen que se producise a emenda, as peticións teranse por desistidas ou deixaranse sen puntuar os méritos que non se xustifiquen debidamente, segundo corresponda.
Artigo 8º.-Órgano informante.
1. As solicitudes e a documentación acreditativa serán examinadas e valoradas por unha comisión
presidida pola subdirectora xeral de Política Lingüística e composta polos seguintes membros:
-A xefa do Servizo de Plans, Programas e Asesoramento Lingüístico, quen exercerá como presidente da comisión, en ausencia da súa titular.
-O xefe da Sección de Plans e Programas do Ensino da Lingua Galega.
-Por parte da universidade en que se localice a praza que se pretende cubrir, o responsable do Centro de Estudos Galegos, ou persoa desta comisión, con dereito a voto, en que delegue.
-Un funcionario da Secretaría Xeral de Política Lingüística, que actuará de secretario con voz pero sen voto.
Ante a ausencia dalgún dos membros da comisión, pertencente á Secretaría Xeral de Política Lingüística, será substituído por algún dos seguintes suplentes:
-A xefa do Servizo de Xestión e Promoción Lingüística.
-O xefe da Sección de Promoción do Galego no Exterior.
2. A comisión de valoración poderá acordar a incorporación ás súas reunións de persoal de carácter técnico que contribúa a unha correcta valoración dos méritos alegados polos aspirantes ou a aclarar as dúbidas que lle poidan xurdir aos membros da dita comisión. Este persoal actuará con voz pero sen voto nas reunións da citada comisión.
Artigo 9º.-Valoración de méritos.
1. A comisión valorará os méritos, debidamente acreditados por cada un dos interesados, de acordo co contido do anexo II desta resolución.
2. Para estes efectos, elaborará un informe en que se recolla, para cada universidade, a relación de solicitantes, a puntuación outorgada a cada un dos méritos alegados por estes e a puntuación total acadada. Este informe establecerá unha orde de prelación partindo do candidato con maior puntuación total acadada.
Artigo 10º.-Resolución.
1. A comisión de valoración elevaralle ao/á titular da Secretaría Xeral de Política Lingüística o informe recollido no artigo anterior, xunto cunha proposta de resolución en que se adxudicarán as bolsas a aqueles interesados que obtivesen a maior puntuación total e xuntando tamén a manifestación expresa do candidato proposto de aceptar o seu nomeamento.
2. As prazas non poderán ser adxudicadas a aqueles solicitantes que non obtivesen unha puntuación mínima total de 5 puntos.
3. Se algún dos candidatos propostos non aceptase o seu nomeamento, proporase o seguinte con maior puntuación, ante o rexeitamento deste, ofreceráselle ao seguinte e así sucesivamente ata a súa cobertura.
4. Consonte a proposta formulada, o/a titular da Secretaría Xeral de Política Lingüística procederá a ditar resolución nomeando os profesores/as bolseiros. Esta resolución publicarase no Diario Oficial de Galicia e será notificada aos interesados e á correspondente universidade de destino.
5. O prazo máximo para resolver a convocatoria será de seis meses, contados a partir da data de publicación desta resolución no Diario Oficial de Galicia. De non resolverse neste prazo, as solicitudes entenderanse desestimadas.
6. A resolución desta convocatoria queda condicionada á existencia de convenio en vigor entre a Secretaría Xeral de Política Lingüística e cada unha das respectivas universidades, no momento en que o bolseiro deba tomar posesión da súa praza. A carencia deste convenio supón deixar sen efectos o nomeamento dos bolseiros afectados.
7. No caso de funcionarios en servizo activo, o seu nomeamento como profesores bolseiros estará condicionado a que obteñan o pase á situación administrativa correspondente, xa que o dito nomeamento é incompatible co desempeño dun posto de traballo na Administración pública.
Artigo 11º.-Substitucións.
1. Se, unha vez nomeado, o/a profesor/a bolseiro renunciase á praza, esta cubrirase provisionalmente co seguinte candidato con máis puntuación que concorrese á convocatoria. Ante o rexeitamento deste, ofreceráselle ao seguinte e así sucesivamente ata a súa cobertura e sempre observando que o substituto acadase, como mínimo, unha puntuación total de 5 puntos nesta convocatoria.
Se non fose posible cubrir a praza por este sistema, a Secretaría Xeral de Política Lingüística empregará as listas de substitucións de profesores de lingua e literatura galegas que para estes efectos dispón a Consellería de Educación e Ordenación Universitaria.
2. O disposto no punto anterior tamén será de observancia para a cobertura da praza cando sexa necesaria a substitución temporal do bolseiro titular desta. Esta substitución abranguerá o período que dure a causa que a orixina.
3. As prazas cubertas de forma interina, agás as derivadas da situación recollida no punto anterior, serán de novo convocadas para seren cubertas mediante concurso público de méritos na seguinte convocatoria.
Artigo 12º.-Revogación e suspensión.
1. A concesión e desfrute da bolsa non implica ningún tipo de relación laboral, ou de natureza similar, entre a Xunta de Galicia e os profesores/as bolseiros seleccionados.
2. A Secretaría Xeral de Política Lingüística, logo de instrución do correspondente expediente, poderá revogar o nomeamento do profesor/a bolseiro, e, polo tanto, da bolsa concedida, ou suspendelo temporalmente, cando concorra, ademais das establecidas
especificamente, algunha das seguintes circunstancias:
-Incumprimento total ou parcial do disposto no artigo 4º desta resolución.
-Notoria falta de rendemento no exercicio das súas funcións.
-Obtención concorrente de axudas outorgadas por outras administracións ou entes públicos ou privados.
-Posterior coñecemento de nomeamento indebido por non reunir as condicións requiridas para iso.
Artigo 13º.-Normativa de aplicación.
1. Esta resolución adáptase aos preceptos declarados básicos pola disposición derradeira primeira da Lei 38/2003, do 17 de novembro (BOE nº 276, do 18 de novembro), xeral de subvencións.
2. Así mesmo, réxese polo establecido no Decreto 287/2000, do 21 de novembro (DOG nº 238, do 11 de decembro), polo que se desenvolve o réxime de axudas e subvencións públicas da Comunidade Autónoma de Galicia; en todo aquilo que non se opoña ao Decreto lexislativo 1/1999, do 7 de outubro (DOG nº 214, do 5 de novembro), polo que se aproba o texto refundido da Lei de réxime financeiro e orzamentario de Galicia, segundo a última redacción dada na Lei 14/2004, do 29 de decembro (DOG nº 253, do 30 de decembro), de medidas tributarias e de réxime administrativo.
Artigo 14º.-Recursos.
Contra esta convocatoria, que pon fin á vía administrativa, os interesados poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposicións derradeiras
Primeira.-A secretaria xeral de Política Lingüística, no ámbito das súas competencias, poderá ditar cantas disposicións sexan precisas para o desenvolvemento desta resolución.
Segunda.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de xullo de 2006.
María Sol López Martínez
Secretaria xeral de Política Lingüística
ANEXO II
Méritos
1. Formación:
1.1. Polo título de doutor:  ata 3 puntos
1.2. Por cada licenciatura distinta da exixida (máximo 2 puntos):  0,5 puntos
1.3. Expediente académico:  ata 3 puntos
1.4. Asistencia a actividades de formación relacionadas coa lingua, a literatura e a cultura galegas:  ata 2 puntos
2. Actividade docente e/ou divulgativa e publicacións:
2.1. Impartición de cursos, conferencias, relatorios, etc., relacionados coa lingua, a literatura e a cultura galegas:  ata 2 puntos
2.2. Organización de actividades de difusión e promoción da lingua, a literatura e a cultura galegas:  ata 1 punto
2.3. Publicacións relacionadas coa lingua, a literatura e a cultura galegas:  ata 2 puntos
2.4. Experiencia docente no ensino regrado de lingua, literatura e cultura galegas:  ata 2 puntos
3. Experiencia e coñecementos:
3.1. Experiencia na organización de actividades de difusión e promoción da lingua, da literatura e da cultura galegas, en universidades de fóra de Galicia:  1 punto
3.2. Coñecemento da comunidade autónoma ou do país en que se encontre a universidade solicitada, e da súa situación sociocultural:  ata 1 punto
3.3. Coñecementos do idioma ou idiomas propios do país de destino (distintos ao castelán):  ata 2 puntos
4. Interese do proxecto docente, investigador e difusor da lingua, a literatura e a cultura galegas que desenvolverá na universidade solicitada:  ata 2 puntos
5. Adecuación ao posto de traballo de acordo co curriculum vitae presentado:  ata 2 puntos
6. Entrevista persoal:  ata 4 puntos